Як варыянт выхаду з сітуацыі, якая склалася, магу рэкамендаваць вам напісаць на імя наймальніка і зарэгістраваць у прыёмнай службовую (дакладную) запіску аб неабходнасці адмены загаду ў сувязі са спыненнем налічэння даплаты за сумяшчэнне (пашырэнне зоны абслугоўвання) і аб аплаце работ па пасадзе, якую сумяшчалі, выкананых вамі ў перыяд дзеяння загаду. Копію запіскі з прастаўленым уваходным нумарам арганізацыі пакіньце сабе, і, у выпадку адсутнасці належнай рэакцыі наймальніка на атрыманы ад вас дакумент, маеце права спыніць выкананне абавязкаў па пасадзе, якую сумяшчаеце, а таксама на падставе артыкула 236 Працоўнага кодэкса Рэспублікі Беларусь звярнуцца ў камісію па працоўных спрэчках у арганізацыі для вырашэння пытання адносна недаатрыманай вамі заработнай платы.